ESEU BĂTĂLII ȘI TRATATE

1. Prezentați două confruntări militare din secolele 14-15, menționând o

asemănare între acestea.

1. Prezentați două acțiuni diplomatice desfășurate în ultimul deceniu al

secolului 16.

1. Formulați un punct de vedere despre acțiunile diplomatice desfășurate de domnitorii români în secolele 17-18.

INTRODUCERE

Prin termenul de politică de cruciadă antiotomană se înțelege totalitatea

luptelor și tratatelor desfășurate de domnitorii români în secolele 14-18 împotriva turcilor și tătarilor.

1. Două confruntări militare desfășurate în secolele 14-15, au fost: lupta de la Rovine

respectiv lupta de la Sibiu. Lupta de la Rovine a avut loc între armatele române conduse de domnitorul Țării Românești, Mircea cel Bătrân (1386 – 1418) și sultanul Baiazid. Cel mai probabil au existat 2 lupte, ambele câștigate de Mircea cel Bătrân care a reușit să-l izgonească pe Baiazid la sud de Dunăre; prima luptă a avut loc la 30 octombrie 1394 în zona Craiovei și este relatată de cronica sârbească, în timp ce a doua bătălie a fost prezentată de cronica bizantină și a avut loc în zona Argeșului la 17 mai 1395.

Lupta de la Sibiu a avut loc în martie 1442, iar armatele voievodului Iancu de Hunedoara

(1441-1456) au înfrânt armatele otomane conduse de generalul Mezid Bei, obligându-l astfel să se retragă la sud de Carpați. Asemănarea dintre cele două bătălii este reprezentată de caracterul antiotoman al acestora.

1. Două tratate antiotomane din ultimul deceniu al secolului 16 au fost tratatele de la Alba

Iulia din 1595 și mănăstirea Dealu din 1598.

Tratatul de la Alba Iulia a fost încheiat la 20 mai între principele Transilvaniei, Sigismund

Bathory și o delegație de boieri care l-a reprezentat de Mihai Viteazu; cele mai importante prevederi au fost: Țara Românească era admisă în Liga Sfântă, o alianță antiotomană formată din Spania, Imperiul Romano-German, Statele Nord Italiene, Veneția sau Transilvania; Mihai Viteazu și Sigismund își promiteau reciproc ajutor militar împotriva Imperiului Otoman însă Mihai Viteazu devenea supus al principelui Sigismund; în plus se crea o episcopie ortodoxă la Alba Iulia.

Tratatul de la mănăstirea Dealu din 1598 a fost încheiat între Mihai Viteazu și împăratul

Rudolf al II -lea; cele mai importante prevederi erau, împăratul german recunoștea domnia pe viață, succesiunea la tron, îi oferea 5000 de ducați aur pentru crearea unei armate de mercenari, iar Țara Românească era din nou admisă în Liga Sfântă.

CONCLUZIE

Din punctul meu de vedere, acțiunile diplomatice ale domnitorilor români au avut ca și

obiectiv lupta pentru independența împotriva Imperiului Otoman. Astfel în anul 1687 la Blaj principele Transilvaniei originar din Dumbrăveni, Mihai Apafi a încheiat o alianță antiotomană cu împăratul austriac Leopold, prin care cei doi își promiteau ajutor reciproc, 12 orașe din Ardeal printre care Sibiul și Brașovul ofereau adăpost și hrană armatelor imperiale pe perioada iernii, iar Transilvania adera la Liga Sfântă.